**STIPENDIAT**

**Om stillingen**

Tre stillinger som PhD-stipendiat (SKO 1017) er ledig ved Institutt for medier og kommunikasjon (IMK), Universitetet i Oslo.

**Beskrivelse av fagområde**

IMK er et tverrfaglig institutt, hvor samfunnsvitenskapelige, humanistiske og teknologiske perspektiver på medier og kommunikasjon inngår. I instituttets nye strategi for 2030 vil oppfølging av UiOs offensive satsning på å utvikle kompetanse og kunnskap om bevaring og utvikling av demokrati, klima og miljø være sentralt. Stipendiatens prosjekt skal være nyskapende og ha relevans for den aktuelle forskningen som foregår ved IMK. Kandidatene skal inngå i forskergrupper og PhD-prosjektet må falle innenfor et eller flere av de tematiske fagområdene skissert nedenfor:

\* *Barn, unge og digitale medier*

Forskning på barn og unge digitale liv, hvordan de bruker digitale medier, unge som innfødte i en global mediekultur (global natives), digitalt foreldreskap, barn og unges sikkerhet og rettigheter på nett, politisk sosialisering og barns demokratiske rettigheter, og reguleringer av barnas digitale liv.

\* *Medieestetikk*

Medieestetikk er forankret i en humanistisk fagtradisjon som vektlegger sansing og persepsjon av medieuttrykk. Her inngår forskning på mediers kjennetegn, virkemidler, tekster, virksomhetsområder, historie, utvikling og innovasjon.

\* *Politisk Kommunikasjon*

Forskning på politisk kommunikasjon mellom ulike aktører, i forskjellige offentlige sfærer, og politisk innflytelse gjennom strategisk kommunikasjon. Her inngår blant annet forskning på lobbyisme, politisk retorikk, valgkamp, opinionsprosesser, algoritmer og kunstig intelligens, falske nyheter, mediepolitikk, journalistikk i nye medier, ytringsfrihet, medier, makt og demokrati.

\* *Skjermkulturer*

Skjermkulturer er en forsknings- og utdanningssatsing som studerer hvordan skjermmedier former individets opplevelse og forståelse av seg selv og verden. Her inngår forskning på utvikling, bruk og erfaring av nye og etablerte skjermmedier, som for eksempel film, tv og nye digitale plattformer. Ambivalens, motstand og forsøk på tilbaketrekning eller digital frakobling (digital detox) er relevante perspektiver.

\* *Metode og analyse av digitale medier*

Innovative/nyskapende metoder for å forske på kommunikasjon, ytringer og endrede bruksmønstre i digitale medier. Herunder en økt satsning på datainnsamling på sosiale medier og analyse av store data.

Mer informasjon om IMKs tematiske fagområder: <https://www.hf.uio.no/imk/forskning/>

Søkere oppfordres til å ta kontakt med aktuelle fagmiljøer ved IMK for mer informasjon.

Kandidaten som tilsettes vil søke opptak til forskerutdanning, PhD-utdanning, ved Humanistisk fakultet, UiO. Det vitenskapelige arbeidet skal munne ut i en doktoravhandling som skal forsvares ved fakultetet med tanke på å oppnå graden PhD. Se mer informasjon om doktorgrad og forskerkarriere.

Tilsettingen av kandidaten gjelder for en periode på 3 år. Samtlige doktorgradsstipendiater som leverer doktoravhandlingen til bedømmelse med skriftlig anbefaling fra veileder innen 3 år eller 3 ½ år etter stipendperiodens start, vil få tilbud om henholdsvis 12 eller 6 måneders

gjennomføringsstipend.

**Kvalifikasjonskrav**

* Mastergrad eller tilsvarende utdanning innen medier og kommunikasjon eller annet relevant fagområde.
* Kandidater fra andre akademiske disipliner kan vurderes på bakgrunn av prosjektbeskrivelsens relevans.
* Avsluttende grad skal være oppnådd - sensur skal foreligge ved søknadsfrist.
* Gode muntlige- og skriftlige engelskkunnskaper.

For opptak til doktorgradsprogrammene ved Universitetet i Oslo, kreves det at du har minst femårig grunnutdanning (mastergrad eller tilsvarende). I særskilte tilfeller kan fakultetet gi opptak på bakgrunn av ettårig master, etter en vurdering av studiets omfang og kvalitet.

*I evalueringen av søknadene vil følgende bli vektlagt:*

* Prosjektets originalitet, kvalitet og relevans for forskningen som foregår ved IMK veies tyngst
* De akademiske og personlige kvalifikasjonene til søkeren for å fullføre prosjektet på normert tid.
* Resultater fra mastergraden og masteroppgaven.
* God kjennskap til teorier og metoder innenfor det relevante forskningsfeltet
* Ambisjoner om å drive forskning på høyt nivå.
* Gode samarbeidsegenskaper og evne til å inngå i faglige fellesskap på tvers av disipliner.
* Ønske om å knytte seg til forskningsnettverkene ved IMK.
* Publiseringer i tidsskrift eller ved konferanser.

**Vi tilbyr:**

* lønn fra kr ....
* kompetanseutvikling i et godt internasjonalt akademisk miljø
* medlemskap i [Statens Pensjonskasse](https://www.spk.no/)
* [gode velferdsordninger](http://www.uio.no/for-ansatte/ansettelsesforhold/velferd/)

**Søknaden skal inneholde:**

* Søknadsbrev som beskriver søkerens kvalifikasjoner og motivasjon for stillingen.
* Curriculum Vitae (med oversikt over utdanning, ansettelser, undervisningserfaring, administrativ erfaring og andre kvalifiserende aktiviteter, samt publiserte og upubliserte verker).
* Vitnemål fra mastergrad, samt karakterutskrift for bachelorgrad. Søkere med utdanning fra et utenlandsk universitet bes legge ved en veiledning til karaktersystemet ved deres universitet.
* Prosjektbeskrivelse på 3-5 sider (se [mal for prosjektbeskrivelse](http://www.hf.uio.no/forskning/doktorgrad-karriere/forskerutdanning/soknad/prosjektbeskrivelse.html)), inkludert fremdriftsplan.
* Masteroppgaven (digital).
* Liste med 2-3 referansepersoner (navn, relasjon til kandidaten, e-post og telefonnummer).

Øvrige diplomer, vitnemål og lignende skal ikke vedlegges søknaden, men kan bli etterspurt senere.

Søknad med vedlegg må sendes inn via vårt elektroniske rekrutteringssystem, vennligst klikk “Søk stillingen”. Ved utdanning utenfor Skandinavia ber vi om en forklaring på karaktersystemet. Vi gjør oppmerksom på at all dokumentasjon må være på engelsk eller et skandinavisk språk.

Det skal som hovedregel benyttes intervju i tilsettingsprosessen.

**Andre opplysninger**

Vi viser til [forskrift](https://lovdata.no/dokument/SF/forskrift/2006-01-31-102) om ansettelsesvilkår, samt retningslinjer for [søknadsprosess](http://www.uio.no/om/regelverk/personal/vitenskapelig/hf-behandling-soknad-stipendiat.html) og [ansettelse](http://www.uio.no/om/regelverk/personal/vitenskapelig/retningslinjerpostdokogstip.html) i stipendiatstillinger.

I henhold til Offentlighetslovens § 25, 2. ledd kan opplysninger om søkeren bli offentliggjort selv om søkeren har anmodet om ikke å bli oppført på søkerlisten.

UiO har en [overtakelsesavtale](https://www.uio.no/for-ansatte/ansettelsesforhold/arbeidsresultater/) for alle tilsatte med formål å sikre rettighetene til forskningsresultater m.m.

UiO har et personalpolitisk mål om å oppnå en balansert kjønnssammensetning og rekruttere personer med innvandrerbakgrunn. Som IA-bedrift vil vi legge forholdene til rette for medarbeidere med nedsatt funksjonsevne.

**Søknadsfrist:**

**Kontaktpersoner:**

Petter Bae Brandtzæg, PhD-leder ved IMK, UiO.

petterbb@uio.no